Jewellery Mart
కళతగ్గిన బులియన్‌ మార్కెట్‌
న్యూఢిల్లీ: అంతర్జాతీయ మార్కెట్‌ధోరణులు నీరసించడంతో బంగారంధరలు మరింతగా పడిపో తున్నాయి. మంగళవారం దేశరాజధాని పరిసర మార్కెట్లలో పదిగ్రాముల బంగారంధరల్లో 200 రూపాయలు దిగజారింది. స్థానిక జ్యూయెలర్లనుంచి కొనుగోళ్లు లేకపోవడం, మార్కెట్‌ధోరణులు ఆశా జనకంగా లేకపోవడమే ఇందుకుకీలకం. వెండి ధరలు కూడా రూ.300 దిగజారి కిలో 42,500 కు చేరింది. పారిశ్రామిక యూనిట్లు, నాణేల తయా రీదారులనుంచి డిమాండ్‌ మందగించడమే ఇం దుకుకీలకం. ఫెడ్‌రిజర్వు వడ్డీరేట్లు పెంచితే వచ్చే వారంనుంచి బంగారంధరలు మరింత తగ్గుతాయి. పెట్టుబడులన్నీ బాండ్ల మార్కెట్‌వైపు మళ్లే అవకాశం ఎక్కువ కనిపిస్తున్నది. అందువల్ల బాండ్ల మార్కెట్‌ పెరిగితే బంగారంపెట్టుబడులన్నీ అటు వైపు తరలిపోతాయి. స్థానిక జ్యూయెలర్లు, రిటై లర్లు దేశీయ స్పాట్‌మార్కెట్‌లలో కూడా ధరలపై వత్తిడి ఉంటుందని అంచనా. అంతర్జాతీ యంగా కూడా బంగారం సింగపూర్‌మార్కెట్‌లో 0.03 శాతం తగ్గి 1224.70డాలర్లుగా నిలిచింది. వెండి ధరల్లో కూడా 0.34శాతం క్షీణించి సింగపూర్‌ మార్కెట్‌లో ఔన్స్‌ ఒక్కింటికి 17.70 డాలర్లుగా నిలిచింది. ఇక దేశరాజధానిలో 99.9 కేరట్లు, 99.5 కేరట్ల స్వఛ్ఛమైన బంగారం రూ.200 తగ్గి 29,550, రూ.29,400 రూపాయలుగా ఉంది. సోమవారం కూడా బంగారంధరల్లో రూ.350 తగ్గింది. సవర్లలో చూస్తే ఎనిమిది గ్రాముల బంగారం 24,500 రూపాయలుగా ఉంది. బంగా రంతోపాటు వెండిధరలు కూడా తగ్గుతున్నాయి. రూ.300 తగ్గి కిలో ఒక్కింటికి 42,500గా ఉంది. వెండి నాణేలపరంగా ప్రతి వందనాణేల కొనుగో లుకు రూ.73 వేలు, విక్రయాలకు రూ.74 వేలుగా కొనసాగుతోంది.